Rikunarita-ORG/Wikinium huggingface dataset:
# Bandar Seri Begawan

|  |
| --- |
| Bandar Seri Begawan |
| بندر سري بڬاوان |
| hlavné mesto |
|  |
|

|  |
| --- |
|  Vlajka  |

 |
| Štát |  Brunej |
| Okres | Brunei-Muara |
|  |
| Súradnice | ﻿ / ﻿ |
|  |
| Rozloha | 100,36 km² (10 036 ha) |
|  |
| Obyvateľstvo | 100 700 (*2019*) |
|  |
| Časové pásmo | UTC+8 |
| Telefónna prevoľba | +673 02 |
|  |
|
 |
|  Interaktívna mapa mesta
 |
|  |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Bandar Seri Begawan** je hlavné mesto Bruneja. V roku 2019 tu žilo zhruba 100,700 obyvateľov.

## Prírodné podmienky

Bandar Seri Begawan sa nachádza na severnom pobreží ostrova Borneo pri ústí rieky Sungai Brunei . Hladina tejto rieky pri úrovni mora je tiež najnižším bodom mesta, priemerná výška mesta sa potom pohybuje okolo 10 m. Priemerná denná teplota nedosahuje v priebehu roka príliš veľkých rozdielov, v januári je 25 ° C, v júli 25 ° C. V januári spadne približne 110 mm dažďových zrážok, v júli 320 mm, v najdaždivejšom októbri potom 470 mm zrážok.

## Zaujímavé miesta

Bandar Seri Begawan je pomerne moderné mesto, po jeho zničení počas Druhej svetovej vojny došlo k jeho znovuvybudovaniu. V meste sa nachádza Múzeum Winstona Churchilla, ktoré dokumentuje históriu mesta od 19. storočia, pred samotnou budovou sa nachádza Churchillova socha. Pod múzeum spadá tiež morské akvárium Hassanala Bolkiaha. Posledné pozostatky pôvodnej výstavby mesta sú zachované v skanzene Kampong Parit, ktorý sa nachádza vo vzdialenosti 25 km od samotného Bandar Seri Begawan. Ukážky umeleckých remesiel sa nachádzajú v *Múzeu malajzijskej technológie*, ďalším múzeom je *Brunei Museum*, medzi ktorého zbierky patria cenné exponáty ľudovej kultúry a čínskej keramiky. V meste sa nachádza aj nový kráľovský palác a na brehu umelej lagúny došlo k postaveniu najväčšej mešity na Ďalekom východe, volá sa *Sultan Omar Ali Saiffudin*, jej kupola je zlatá, jej minaret je vysoký 44 m. Na brehu rieky odpočíva vo svojej hrobke 5. sultán ríše, Bolkiah. Zaujímavým miestom je Wasa Kandal, jedná sa o tropickou džungľu, ktorá sa nachádza vo vzdialenosti asi 10 km od samotnej metropoly. Neďaleko leží tiež chránená oblasť Berakas.

## Názov mesta

Súčasný názov mesta sa používa od roku 1970, kedy bol vtedajší *Brunei Town* premenovaný na Bandar Seri Begawan na počesť odstupujúceho sultána Omara (abdikoval v roku 1967), ktorý prijal titul Seri Begawan.

## Iné projekty

Commons* Commons ponúka multimediálne súbory na tému **Bandar Seri Begawan**

## Zdroj

*Tento článok je čiastočný alebo úplný preklad článku Bandar Seri Begawan na českej Wikipédii.*
# Silla

Zjednotená Silla
Do skaly vytesaná socha Budhu zo 7. stor., okolie Kjongdžu
**Silla** (vyslov Šilla, po kórejsky 신라 / 新羅 sa skladá z dvoch znakov "šin" a "ra") bolo jedným z Troch kráľovstiev, ktoré panovali na Kórejskom polostrove v 1. tisícročí po Kr.

## História

Podľa tradície bola založená v roku **57 pred Kr.** bojovníkom s menom (Pak) Hjokkose, ktorý sa stal prvým vládcom kráľovstva a trvala až do roku **935 po Kr.** Vyvinula sa z konfederácie Samhan (삼한) - voľného zväzu malých plemenných mestských miništátikov. Až kráľ Nämul (내물왕) vládnuci v rokoch 356-402 po Kr. zriadil dedičnú monarchiu. S narastajúcou vojenskou silou zaútočila v 4. storočí na susedné kráľovstvo Kaja a ovládla ho. Počas panovania kráľa Činhunga (540-576) sa rýchlym tempom rozvinula kráľovská armáda. V čase svojho najväčšieho rozmachu (politického, kultúrneho, ekonomického) sa jej podarilo s pomocou armády čínskej dynastie Tang (당 / 唐) (618 - 907) pokonať svojich rivalov na polostrove - kráľovstvo Päkče (백제) v roku 660 po Kr., za panovania kráľa Mujola a nakoniec aj Kogurjo (고구려) v roku 668 po Kr., za panovania kráľa Munmu. Tak Silla (신라) zjednotila pod seba takmer celý polostrov (obdobie nazývané Zjednotená Šilla). Iba severná časť, ktorú nestihla ovládnuť sa premenila v roku 669 na kráľovstvo Palhä (발해). Po storočiach existencie a postupného rozmachu nakoniec podľahla hlavne vnútornému rozkladu a nástupníctvo prevzalo novovytvorené kráľovstvo Korjo (고려).
Hlavným mestom kráľovstva bolo dnešné Kjongdžu (경주/慶州).

## Kultúra

Práve v období Troch kráľovstiev a neskôr zjednotenej Silly (통일신라) došlo k značnému civilizačnému pokroku kórejských plemien. V tomto čase sa vytvorila štátna štruktúra, bol prijatý budhizmus (najväčší rozmach dosiahol v tomto období) a aj kultúrny rozvoj. Budhizmus bol štátom podporovaný a rýchlo sa rozšíril do celého kráľovstva. Stavalo sa veľa svätýň, z ktorých najznámejšie sú Hwangjong-sa, Pulguk-sa a Sokkuram. Drevené pagody sa vymieňali za kamenné.

Veľa hrobiek a takisto iných pozostatkov z obdobia Šilly sa doteraz nachádza v Kjongdžu a jeho okolí. V roku 2000 boli historické pamätihodnosti Kjongdžu s okolím zapísané do zoznamu svetového dedíčstva UNESCO. Z obdobia kráľovstva Šilla pochádza astronomické observatórium Čomsongdä, postavené v roku 632. Je to kamenná stavba reprezentujúca 362 dní lunárneho roku.

## Galéria

* Astronomické observatórium Čomsongdä
* Kamenná pagoda z obdobia Silla v okolí Kjongdžu
* Fragment budhistickej svätyne
# WorldCat

Logo
**WorldCat** je najväčší katalóg bibliografických záznamov na svete, ktorú vytvorili a udržiavajú knižnice, ktoré sa podieľajú na globálnej kooperácii OCLC. Vytvorený bol v roku 1971 a katalogizuje vyše 50-tisíc knižníc vo viac ako 90 krajinách. V máji 2007 obsahovala viac ako miliardu záznamov fyzických a digitálnych položiek vo viac ako 360 jazykoch. Slúži ako nadácia pre mnoho iných OCLC služieb.

## Externé odkazy

* Domovská stránka
# Ázijské tigre

Ázijské tigre
**Ázijské tigre** sú rýchlo rozvíjajúce sa krajiny:

1. vo východnej Ázii – Kórejská republika, Taiwan, Hongkong
2. v pevninskej časti juhovýchodnej Ázie – Thajsko, Malajzia, Singapur
3. v ostrovnej časti juhovýchodnej Ázie – Indonézia, Filipíny

## 1. vlna

* Kórejská republika
* Hongkong
* Singapur
* Taiwan

## 2. vlna

* Thajsko
* Malajzia
* Indonézia
* Filipíny

## 3. vlna

* Vietnam
* Laos
* Čína
* Kambodža
* Pakistan
* India
# Maoizmus

**Maoizmus** je učenie, ktoré vychádza z diela Mao Ce-tunga a ktoré aplikuje zásady marxizmu-leninizmu na potreby rozvojových krajín. Učenie marxizmu-leninizmu upravuje v tom zmysle, že namiesto orientácie na mestský proletariát sa orientuje na vrstvu roľníkov.

Maoizmus ponúka model, ktorý zdôrazňuje nezávislosť národa, roľníctvo a rovnomerne sa rozvíjajúci ľahký priemysel.

## Externé odkazy

* Guiding thought of revolution: the heart of Maoism international project
* Marx2Mao.org Mao Internet Library
* The Encyclopedia of Marxism Mao Zedong Thought.
* The Encyclopedia of Marxism Mao's life.
* *Monthly Review* January 2005 Archivované 2011-03-17 na Wayback Machine Text of the leaflets distributed by the Zhengzhou Four.
* World Revolution Media Archivované 2015-10-16 na Wayback Machine Maoist revolutionary film, music, and art archive
* Batchelor, J. Maoism and Classical Marxism Archivované 2018-09-02 na Wayback Machine, Clio History Journal, 2009.
# Hočiminovo Mesto

|  |
| --- |
| Hočiminovo Mesto (Thành phố Hồ Chí Minh) |
| vietnamské mesto |
|  |
| Štát |  Vietnam |
|  |
| Rieky | Mekong, Saigon |
|  |
| Nadmorská výška | 19 m n. m. |
| Súradnice | ﻿ / ﻿ |
|  |
| Rozloha | 6 781 km² (678 100 ha) |
|  |
| Obyvateľstvo | 14 002 598 (*2025*) |
| Hustota | 2 064,98 obyv./km² |
|  |
| Založenie | 1698 |
| Politika | Võ Văn Minh (predseda Ľudovej rady) Nguyễn Văn Được (prededa Ľudového výboru) |
|  |
| Časové pásmo | UTC+7 |
|  |
|

 Poloha Hočiminovho Mesta v rámci Vietnamu
 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Ho Chi Minh City |
| **Webová stránka:**  hochiminhcity.gov.vn/ |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Hočiminovo Mesto** (iné názvy pozri nižšie) je najväčšie mesto vo Vietname. Po administratívnom zväčšení územia mesta vykonanom v roku 2025 má mesto rozlohu 6 781 km² a vyše 14 miliónov obyvateľov (stav: 2025); pred touto administratívnou zmenou malo rozlohu len 2 095 km² a okolo 9 miliónov obyvateľov.

Dnes nie je hlavným mestom Vietnamu, ale v rokoch 1862 – 1954 bolo hlavným mestom Kočinčíny a v rokoch 1954 – 1976 hlavným mestom tzv. Južného Vietnamu, čiže Vietnamskej republiky.

## Názvy

Oficiálny slovenský názov mesta od roku 1997 znie **Hočiminovo Mesto**, pričom ale tento tvar sa neoficiálne občas vyskytoval už pred rokom 1997. Do roku 1997 bol v slovenčine oficiálne záväzný tvar *Ho Či Minovo Mesto*, ale vyskytovali sa aj tvary *Hočiminovo mesto* a (porov. predchádzajúcu vetu) Hočiminovo Mesto. Vo vietnamčine všetkým týmto slovenským tvarom zodpovedá jeden tvar *Thành phố Hồ Chí Minh*, ktorý sa oficiálne používa od roku 1975/1976.

Do roku 1975/1976 sa mesto oficiálne po vietnamsky volalo *Sài Gòn* a po francúzsky *Saïgon*, pričom tento názov niektorí miestni obyvatelia neformálne používajú dodnes. Slovenská podoba tohto názvu bola **Saigon** alebo občas **Sajgon**.

## Charakteristika

Je to najväčšie mesto vo Vietname. Leží blízko delty rieky Mekong. Pôvodne to bol malý prístav patriaci Kambodži. V 16. storočí sa tu usadili vietnamskí utečenci, ktorí územie zabrali. Nachádzajú sa tu krásne pagody a nový Palác nezávislosti. Za návštevu stojí aj čínska štvrť Cholon, kde vládne čulý obchodný ruch, a kde sú čínske chrámy, pagody a mešita. Tunajšie Múzeum následkov vojny ukazuje dopady vojny vo Vietname.

## Osobnosti mesta

* Marguerite Durasová (\* 1914 – † 1996), spisovateľka

## Referencie

## Iné projekty

Commons* Commons ponúka multimediálne súbory na tému **Hočiminovo Mesto**

## Externé odkazy

* Oficiálny web (po vietnamsky)
# Jáva (ostrov)

Sopky Semeru (v pozadí) a Bromo na východe Jávy
Poloha Jávy v Indonézii
**Jáva** je ostrov v Indonézii, na ktorom sa nachádza hlavné mesto Indonézie, Jakarta. Má rozlohu 126 700 km². Je to najviac zaľudnený ostrov na svete, žije tu okolo 124 miliónov obyvateľov, čo je viac ako na ostrove Honšú a približne rovnaký počet obyvateľov ako v celom Japonsku, a je to tiež jedna z najhustejšie zaľudnených oblastí na svete.

## Referencie

## Iné projekty

Commons* Commons ponúka multimediálne súbory na tému **Jáva (ostrov)**